b'\n_START_ARTICLE_\nHinko Sernc\n_START_SECTION_\n\xc5\xbdivljenjepis\n_START_PARAGRAPH_\nLjudsko \xc5\xa1olo je obiskoval v Framu. Med drugo svetovno vojno je sodeloval s partizani in jim v te\xc5\xa1kih trenutkih zaigral na harmoniko. Leta 1938 so kupili posestvo na \xc5\xa0martnem in se tja preselili. Tam je za\xc4\x8del igrati pri Tambura\xc5\xa1ih in nekoliko kasneje \xc5\xa1e pri znameniti Frajhajmski godbi._NEWLINE_Ker sta bila star\xc5\xa1a velika ljubitelja doma\xc4\x8de glasbe sta sina Hinkota nau\xc4\x8dila igrati \xc5\xbee pri \xc5\xa1tirih letih. Nau\xc4\x8dila sta ga igrati na citre, tamburico, harmoniko, violino in klarinet, katerega igra pri Frajhajmski godbi \xc5\xa1e danes. Leta 1947 se je priklju\xc4\x8dil Tambura\xc5\xa1em na \xc5\xa0martnem, kasneje \xc5\xa1e godbi. Po letu 1980 se je resneje posvetil harmoniki in se do leta 1995 udele\xc5\xbeeval raznih tekmovanj. Tega leta je v Ljube\xc4\x8dni izbran za Ljudskega godca leta. 30 let je bil mentor tambura\xc5\xa1ke skupine na \xc5\xa0martnem._NEWLINE_Prav tako je bil zelo aktiven tudi na drugih podro\xc4\x8djih. Nastopal je v \xc5\xa1tevilnih gledali\xc5\xa1kih predstavah gledali\xc5\xa1ke skupine na \xc5\xa0martnem. Bil je eden izmed prvih organizatorjev smu\xc4\x8darskih tekem na \xc5\xa0marnem, strasten lovec, ljubitelj narave in divjadi ter prijazen in gostoljuben gostilni\xc4\x8dar._NEWLINE_Pokopan je na pokopali\xc5\xa1\xc4\x8du na \xc5\xa0martnem na Pohorju.\n_START_SECTION_\nMediji\n_START_PARAGRAPH_\nV sodelovanju z radiom Maribor in KUD-om \xc5\xa0martno na Pohorju je izdal samostojno kaseto z ljudskimi vi\xc5\xbeami.'